wickkiey/tamil-wikipedia-markdown huggingface dataset:
# சிதாரா புரூஜ் அக்பர்


**சிதாரா புரூஜ் அக்பர்** (*Sitara Brooj Akbar*) பாக்கித்தானைச் சேர்ந்த கல்வியாளரும், பல உலக சாதனைகளை படைத்தவரும் மற்றும் தங்கப் பதக்கம் வென்றவரும் ஆவார். தனது 5 வயதில் பொதுவெளியிலும் தேசிய தொலைக்காட்சியிலும் பேசியதன் மூலம் இவர் முதன்முதலில் வெளிச்சத்திற்கு வந்தார். இவர் தற்போது ஆக்சுபோர்டு பல்கலைக்கழகம் மற்றும் இங்கிலாந்தின் சுகாதாரம் மற்றும் சமூகப் பராமரிப்புத் துறையின் மரபியல் புற்றுநோய் ஆராய்ச்சியாளராகவும் விஞ்ஞானியாகவும் உள்ளார். 15 வயதில் அனைத்துலக ஆங்கில மொழிக்கான தேர்வில் தேர்ச்சி பெற்ற இளைய நபரும் இவரே. இவர் ஒரு ஊக்கமளிக்கும் பேச்சாளராகவும் மற்றும் பெண்கள் உரிமை ஆர்வலரும் ஆவார். 2021 ஆம் ஆண்டில், குடிமைப் பணி தேர்வின் வயது வரம்பை நீக்குமாறு பாக்கித்தான் பிரதமரிடம் சித்தாரா கோரிக்கை விடுத்தார். ஆனால் இவரது கோரிக்கை நிராகரிக்கப்பட்டது. 2015 ஆம் ஆண்டில், சிதாரா 15 வயதில் ஐக்கிய அரபு அமீரகத்தில் பாக்கித்தான் இளைஞர் மன்ற தூதராக ஆனார்.  

## ஆரம்பகால வாழ்க்கையும் கல்வியும்
சித்தாரா புரூஜ் அக்பர், 10 பிப்ரவரி 2000 அன்று பாக்கித்தானின் பஞ்சாபிலுள்ள சிறிய நகரமான இரபாவாவில் பிறந்தார். இவர் 5 உடன்பிறப்புகளில் மூத்தவர். இவர் அகமதியா முஸ்லிம் சமூகத்தைச் சேர்ந்தவர்.  

மேடைப் பேச்சில் ஆர்வம் கொண்ட இவர் தனது ஐந்து வயதில் பொதுக்கூட்டங்களில் உரையாற்றத் தொடங்கினார். மேலும் ஆராய்ச்சி, சமூகப் பணி மற்றும் சர்வதேச உறவுகளில் ஆர்வமாக உள்ளார்.  

சித்தாரா தனது 11 வயதில் 5 பாடங்களில் ‘ஓ’ நிலை தேர்ச்சி பெற்றதன் அடிப்படையில் பல பாக்கித்தான் மற்றும் உலக சாதனைகளை படைத்தார். இவர் தனது 13 வயதில் தனது ‘ஏ’ நிலைகளை முடித்தார். 2011 ஆம் ஆண்டில் அனைத்துலக ஆங்கில மொழிக்கான தேர்வெழுத பிரித்தான் மன்றம் இவருக்கு அனுமதி அளித்தது. 15 வயதில் அத்தேர்வில் தேர்ச்சி பெற்ற வெளிநாடு வாழ் இளைய ஆங்கிலப் பேச்சாளர் ஆனார்.  

சித்தாரா தனது முதுகலை படிப்பை ஆக்சுபோர்டு பல்கலைக்கழகத்தில் முடித்தார்.  

### ஜெர்மனி
நகரின் நகர சபை உறுப்பினர் வசீம் பட் மற்றும் நகரத் தந்தை ஸ்டீபனி ஜான்சனுடன் சிதாரா புரூஜ் அக்பர்]]  
பிப்ரவரி 2024 இல், இடாய்ச்சுலாந்தின் ஐடெல்பெர்கு நகரின் நகர சபை உறுப்பினர் வசீம் பட் என்பவரிடமிருந்து மிகப்பெரிய புற்றுநோய் மருத்துவமனையில் பணியாற்றவும் படிக்கவும் சிதாரா அழைப்பைப் பெற்றார். கூடுதலாக, ஜெர்மன் நாடாளுமன்றத்திற்கு வருகை தந்து நாடாளுமன்ற உறுப்பினர்களைச் சந்திக்கவும் பன்டெஸ்டாக் உறுப்பினர் *அலெக்சாண்டர் போர்* இவருக்கு அழைப்பு விடுத்தார்.
# சந்திரகலா (இனிப்பு)



**சந்திரகலா** (*Chandrakala*) என்பது குஜியாவைப் போன்ற தமிழ்நாட்டிலிருந்து வரும் ஒரு இனிப்பு வகை. வெளிப்புற உறை மாவால் ஆனது. இதனைத் தயாரிக்க மைதா மாவு, நெய், உப்பு, தண்ணீர் கொண்டு தயாரிக்கப்படும். இதனுள் இடப்படும் உள்ளீடு பாரம்பரியமாகத் திராட்சை, தேங்காய், பாதாம், முந்திரி போன்ற உலர்ந்த பழங்களுடன் கோவா, ரவை, ஏலக்காய், சர்க்கரை மற்றும் பிஸ்தா ஆகியவற்றைப் பயன்படுத்தித் தயாரிக்கப்படுகிறது. இனிப்பில்லாத கோவாவினைப் பயன்படுத்தினால் சர்க்கரை சேர்க்க வேண்டும். சந்திரகலா என்ற பெயர் அந்த வடிவத்திலிருந்து வந்தது. சந்திரகலா என்றால் இந்தியில் நிலவொளி என்று பொருள். ஆனால் இந்த இனிப்பு சந்திர வடிவமானது; எனவே இப்பெயர் பெற்றது. வெளிப்புற உறையானது மாவினால் வட்டமாகத் தயாரிக்கப்பட்டு, பின்னர் மடிக்கப்பட்டுக் கிடைக்கும் வடிவம் சந்திர வடிவம் போன்றது. இதேபோல், சூரியகலா என்ற இனிப்பு வகையும் உள்ளது. இது ஒரே மாதிரியான பொருட்களால் சந்திரகலா போன்றே தயாரிக்கப்படுகிறது. ஆனால் சூரியகலா வட்டமானது. சூர்யா என்றால் சூரியன் என்று பொருள்.
# ஆட்சியரின் மனைவி



**கலெக்டர் காரி பார்யா** என்பது 2010ஆம் ஆண்டு தெகுலா கிருபாகர் ரெட்டி இயக்கிய தெலுங்கு மொழி திரைப்படமாகும். இப்படத்தில் பூமிகா சாவ்லாவும் பிரகாஷ் ராஜ்யும் முதன்மை வேடத்தில் நடித்துள்ளனர். இது நவம்பர் 5, 2010 அன்று வெளியிடப்பட்டது. இந்தப் படம் தமிழில் *பெண் அடிமை இல்லை* என்ற பெயரில் மொழிமாற்றம் செய்யப்பட்டு வெளியிடப்பட்டது.  

## நடிகர்கள்

நடித்த நடிகர்கள்:  
- பூமிகா சாவ்லா இந்திராவாக
- பிரகாஷ் ராஜ் கௌதமாக
- பிரம்மானந்தம்
- தனிகில்லா பரணி அரசியல்வாதியாக
- பாபு மோகன் அரசியல்வாதியாக
- பருச்சுரி வெங்கடேஸ்வர ராவ்
- தர்மவரப்பு சுப்பிரமணியம்
- ம. சூ. நாராயணா
- வேணு மாதவ்
- கொண்டவலச லட்சுமண ராவ்
- வைசாக் பிரசாத்
- மல்லாடி ராகவா
- சிவபார்வதி
- டெல்லி ராஜேஸ்வரி
- அஷ்மிதா கர்னானி
- துவசி மோகன்
- சங்கர் மேல்கோட்

## தயாரிப்பு
*கலெக்டர் காரி பர்யா* திரைப்படத்தில் அமெரிக்காவைச் சேர்ந்த தொழிலதிபர் தெகுலா கிருபாகர் ரெட்டியின் இயக்குநராக அறிமுகமானார். இவர் முன்னர் தாசரி நாராயண ராவுக்கு உதவியாளராக இருந்தார். படப்பிடிப்பு விசாகப்பட்டினம், ராஜமுந்திரி, ஐதராபாத்து போன்ற இடங்களில் நடைபெற்றது.  

## இசைத்தட்டு
ஒலிப்பதிவு சின்னாவால் செய்யப்பட்டது. இந்த இசைத்தட்டு ஐதராபாத்தில் உள்ள தாஜ் டெக்கானில் வெளியிடப்பட்டது.  

- "சாய்பாபா கருணிஞ்சு" - கே. எஸ்.சித்ரா
- "பச்சி மிர்சினிரா" - சுசித்ரா
- "இல்லை இல்லை" - எம். எம். மானசி
- "மனசுலோனா" - கே. எஸ். சித்ரா
- "சேய் சேய்" - கே. எஸ். சித்ரா

## விமர்சனம்
*123தெலுங்கு* "படத்தைப் பார்க்கும்படி செய்வது நடிகர்கள் மட்டுமே. இயக்குநர் தனது முக்கிய பிரச்சனையைச் சரியாக நிறுவி, பின்னர் ஏற்றுக்கொள்ளக்கூடிய தீர்வை வழங்க வேண்டும். கலெக்டர் காரி பர்யா இந்த இரண்டாலும் மிகவும் பாதிக்கப்படுகிறது" என்று விமர்சனம் எழுதியது. "திருமணமான பெண்கள் எதிர்கொள்ளும் பிரச்சனைகள் பற்றிய எளிமையான பார்வை குறித்து கலெக்டர் காரி பர்யா, எளிமையான தீர்வுகளை வழங்குகிறது" என்று *புல் ஐதராபாத்* எழுதியது. *பாரத் ஸ்டூடண்ட்* "இயக்குநர் ஒரு சார்புடைய கருப்பொருளைக் கொண்டு வந்துள்ளார், விளக்கக்காட்சி நன்றாக இருந்தாலும், கதையும் நன்றாக இருந்தது. வசனங்கள் சில இடங்களில் நன்றாக இருந்தன, திரைக்கதை நன்கு அமைக்கப்பட்டுள்ளது" என விமர்சித்தது.
# தேவ் மோக்ரா

**தேவ் மோக்ரா** (*Dev Mogra*)(**தேவ்மோக்ரா** அல்லது யாஹ் தேவ்மோகி என்றும் அழைக்கப்படுகிறார்) என்பவர் இந்து தொன்மவியல் சத்புதா மலை மக்களின் தெய்வம்.  

இந்தியாவின் குசராத்து மாநிலத்தில் உள்ள சக்பரா நகருக்கு அருகிலுள்ள ஒரு மலையில் இந்த தெய்வத்திற்கு ஒரு கோயில் உள்ளது.  

## திருவிழா
*தேவ் மோக்ரா மாதாஜி மேளா* என்பது மகாராட்டிர, குசராத்தில் உள்ள வித்யா மலைகளில் உள்ள சத்புதா பழங்குடியினரின் புகழ்பெற்ற வருடாந்திர திருவிழா ஆகும். இது அவர்களின் குலதேவியை (குல தெய்வம்) வழிபடுவதை உள்ளடக்குகிறது. பண்டோரி மாதாஜி சமூகத்தின் கோயில் நர்மதா மாவட்டத்தின் சக்பரா வட்டத்தில் தேவ் மோக்ராவில் அமைந்துள்ளது. பிப்ரவரி முதல் மார்ச் வரை இக்கோவிலில் ஆண்டுதோறும் திருவிழா நடைபெறும். இதில் 5 முதல் 7 லட்சம் (500,000 முதல் 700,000) பேர் கலந்து கொள்கிறார்கள் என்று மதிப்பிடப்பட்டுள்ளது.  

## புராணக்கதை
தேவ் மோக்ரா தெய்வத்தைப் பற்றிய கட்டுக்கதை என்னவென்றால், இவர் ஒரு அழகான இளவரசி. பல இளவரசர்களும் மகாராஜாக்களும் அவளை மணக்க விரும்பினர். அவருக்கு பண்டாரி மாதா என்ற ஒரு சகோதரி இருந்தாள். தேவ மோக்ர மாதா மிகவும் அழகாக இருப்பதால், யாரும் அவளுடைய சகோதரியை மணக்க விரும்புவதில்லை. இதனால் மோக்ரா காட்டில் வாழ முடிவு செய்தார்.  

மற்றொரு கதையில், பாண்டவர்கள் காட்டிற்குச் சென்றபோது தேவ் மோக்ரா அந்தக் காட்டிற்கு வந்தார் என்பதாகும்.
# தாவ்தி

**தாவ்தி** (*Dhavdi*) என்பவர் இந்து தெய்வம். குசராத்தின் தரங்கத்ராவில் மா (தாய்) தாவ்திக்கு அர்ப்பணிக்கப்பட்ட ஒரு கோவில் உள்ளது. இந்திய மூக்குக்கொம்பன் இவருடைய வாகனம்.  

தாவ்தி மாதா பாக்கித்தானின் சில பகுதிகளில் கூட வழிபடப்படுகிறார். இவர் இங்குள்ள உள்ளூர் நாடோடி சமூகங்களுக்கு புனிதமானவர்.  

தாவ்தி நான்கு கரங்களுடன், திரிசூலம், வாள், கத்தி, கடைசி கையில் அபய முத்திரையுடன் சித்தரிக்கப்படுகிறார்.
# கருத்தியல் ஒளிப்படவியல்

உருவப்படம் (1840)]]  
**கருத்தியல் ஒளிப்படவியல்** *(Conceptual photography)* என்பது ஒரு கருத்தை விளக்கும் ஒரு வகை ஒளிப்படம் எடுத்தல் முறையாகும். இந்த ஊடகம் கண்டுபிடிக்கப்பட்டதிலிருந்து பல்வேறு விளக்கப்பட ஒளிப்படங்கள் எடுக்கப்பட்டன, எடுத்துக்காட்டாக, இப்போலைட் பயார்டின் "மூழ்கிய மனிதனின் தாமி உருவப்படம்" (1840) போன்ற ஆரம்பகால மேடை புகைப்படங்கள். இருப்பினும், கருத்தியல் ஒளிப்படம் எடுத்தல் என்ற சொல் 1960களின் பிற்பகுதியில் உருவான கருத்தியல் கலையிலிருந்து உருவானது. இன்று இந்த சொல் ஒரு முறையை அல்லது ஒரு வகையை விவரிக்கப் பயன்படுத்தப்படுகிறது.  

## முறையான கருத்தியல் ஒளிப்படவியல்
ஒரு வழிமுறையாக, கருத்தியல் ஒளிப்படம் எடுத்தல் என்பது ஒரு கருத்தை பிரதிநிதித்துவப்படுத்துவதற்காக அரங்கேற்றப்படும் ஒரு புகைப்பட வகை ஆகும். 'கருத்து' என்பது முன்கூட்டியே கருதப்பட்டு, வெற்றிகரமாக இருந்தால், முடிக்கப்பட்ட படத்தில் புரிந்துகொள்ளக்கூடியதாக இருக்கும்.இந்த வகை ஒளிப்படவியல் பெரும்பாலும் விளம்பரம் மற்றும் விளக்கப்படங்களில் காணப்படுகிறது, அங்குள்ள படம் அதனுடன் வரும் ஒரு தலைப்பு அல்லது பிடி வரி சொற்றொடரை மீண்டும் வலியுறுத்தக்கூடும். ஒளிப்பட விளம்பரம் மற்றும் விளக்கப்படம் பொதுவாக பங்கு ஒளிப்படத் தொகுப்பிலிருந்து பெறப்படுகிறது, இது பெரும்பாலும் *கெட்டி இமேஜஸ்* அல்லது *கோர்பிஸ்* போன்ற படிம நிறுவனங்களின் ஆராய்ச்சியால் தீர்மானிக்கப்படும் படிம பயன்பாட்டின் தற்போதைய போக்குகளுக்கு பதிலளிக்கும் வகையில் தயாரிக்கப்படுகிறது.அடோபி போட்டோசாப் போன்ற பட செம்மையாக்கல் மென்பொருளின் வருகைக்கு, முன்னர் வரைகலை விளக்கப்படங்களில் மட்டுமே இணைக்க முடிந்த கூறுகளை தடையின்றி இணைக்க படங்களை அதிக அளவில் கையாள அனுமதித்துள்ளது.  

## ஒரு வகையாக கருத்தியல் ஒளிப்படவியல்
ஒரு வகையை விவரிக்கப் பயன்படுத்தப்படும் 'கருத்து ஒளிப்படம் எடுத்தல்' என்ற சொல் கருத்தியல் கலையிலோ அல்லது சமகால கலை ஒளிப்படத்திலோ ஒளிப்படத்தின் பயன்பாட்டைக் குறிக்கலாம். இரண்டிலும், இந்த சொல் பரவலாகப் பயன்படுத்தப்படவில்லை அல்லது தொடர்ந்து பயன்படுத்தப்படவில்லை.
# ஈராணைட்டு


**ஈராணைட்டு** (*Iranite*) என்பது Pb<sub>10</sub>Cu(CrO<sub>4</sub>)<sub>6</sub>(SiO<sub>4</sub>)<sub>2</sub>(F,OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். முச்சரிவச்சு படிக அமைப்பில் உள்ள ஈய செப்பு குரோமேட் சிலிகேட்டு கனிமம் என்று இக்கனிமம் வகைப்படுத்தப்படுகிறது. முதன்முதலில் ஈரான் நாட்டில் ஈராணைட்டு கனிமம் கண்டுபிடிக்கப்பட்டது. இது எமியீட்ரைட்டு என்ற அரிய கனிமத்தின் (Pb<sub>10</sub>Zn(CrO<sub>4</sub>)<sub>6</sub>(SiO<sub>4</sub>)<sub>2</sub>(F,OH)<sub>2</sub>). செப்பு ஒப்புமையாக கருதப்படுகிறது.  

நீர்வெப்ப ஈயம் தாங்கும் விளிம்புகளில் ஆக்சிசனேற்ற விளைபொருளாகத் தோன்றுகிறது. டையோப்டேசு , போர்னாசைட்டு, உல்ஃபெணைட்டு, மிமெடைட்டு, செருசைட்டு மற்றும் டயாபோலைட்டு ஆகியவை இதனுடன் தொடர்புடைய சேர்மங்களில் அடங்கும். முதன்முதலில் 1970 ஆம் ஆண்டு ஈரானின் அனராக்கு நகரத்திற்கு வடகிழக்கில் உள்ள செபார்சு சுரங்கத்தில் ஈராணைட்டு கிடைத்ததாக விவரிக்கப்படுகிறது. என்ற குறியீட்டால் அடையாளப்படுத்துகிறது.
# கிருத்திகா (தெய்வம்)


**கிருத்திகா** (*Kṛttikā*) என்பது தமிழில் **கார்த்திகை** என்று அழைக்கப்படும் 27 நட்சத்திரங்களில் ஒன்று. இது மேற்கத்திய வானியலில் கார்த்திகை எனப்படும் திறந்த நட்சத்திரக் கூட்டத்திற்கு ஒத்திருக்கிறது. இது இடபம் விண்மீன் தொகுப்பை உருவாக்கும் கொத்துக்களில் ஒன்றாகும். இந்திய வானியல் மற்றும் சோதிடம் இந்தப் பெயர் "வெட்டுபவர்கள்" என்று மொழிபெயர்க்கப்பட்டுள்ளது. இது இதன் இந்துக் கடவுளின் பெயரில் உருவகப்படுத்தப்படுகிறது. இவர் தக்கன் மற்றும் பஞ்சஜனியின் மகள் ஆவார். இதனால் கியாதிக்கு ஒன்றுவிட்ட சகோதரி முறையும் கூட. கிருத்திகாவின் கணவர் சந்திரன். இந்துக் கடவுளான கார்த்திகேயனை வளர்த்தெடுத்த **ஆறு கிருத்திகைகள்** சிவன், சம்பூதி, பிரீத்தி, சன்னதி, அனுசுயா மற்றும் சாமா.  

இந்து சோதிடத்தில், கிருத்திகை என்பது 27 நட்சத்திரங்களில் மூன்றாவது நட்சத்திரமாகும். இது சூரியனால் ஆளப்படுகிறது. பாரம்பரிய இந்து கொள்கையின்படி, தனிநபர்களை இவர்களின் லக்ன பெயரிடுவதில், பின்வரும் சமசுகிருத எழுத்துக்கள் இந்த நட்சத்திரத்தினை ஒத்துப்போகின்றன. மேலும் இதன் ஆதிக்கத்தின் கீழ் பிறந்த ஒருவரின் முதல் பெயரின் தொடக்கத்தில் இருக்கும்: A (अ), I (ई), U (उ) மற்றும் E (ए).  

கிருத்திகா என்பது வானியல், கணிதம் மற்றும் வடிவியல் போன்ற பண்டைய இந்திய அறிவியல்களில் பயன்படுத்தப்படும் சமசுகிருத தொழில்நுட்ப சொல்லாகவும் உள்ளது.
# முனி (இந்து மதம்)


**முனி** (*Muni*) காசியபரின் மனைவிகளில் ஒருவர். இவர் தக்கன் அசிக்னி இணையரின் அறுபது மகள்களில் ஒருத்தி. அரம்பையர் மற்றும் கந்தர்வர்களின் தாய் ஆவார்.  

## இலக்கியம்
பிரம்மாண்ட புராணம் இருபத்தி நான்கு அப்சரசகளும் பதினாறு கந்தர்வர்களும் முனிவரின் குழந்தைகள் என்று கூறுகிறது.  

பாகவத புராணம் அரம்பையர் காசியபர் மற்றும் முனிவருக்குப் பிறந்தவர்கள் என்று கூறுகிறது.
# சின்வால்டைட்டு



**சின்வால்டைட்டு** (*Zinnwaldite*) என்பது KLiFeAl(AlSi<sub>3</sub>)O<sub>10</sub>(OH,F)<sub>2</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமம் ஆகும். பொட்டாசியம் இலித்தியம் இரும்பு அலுமினிய சிலிகேட் ஐதராக்சைடு புளோரைடு கனிமமாக வகைப்படுத்தப்படும் இது மைக்கா குழுவில் உள்ள ஒரு சிலிக்கேட்டு கனிமமாகும். பன்னாட்டு கனிமவியல் சங்கம் சின்வால்டைட்டு கனிமத்தை Znw என்ற குறியீட்டால் அடையாளப்படுத்துகிறது. சிடரோபைலைட்டுக்கும் (KFe<sub>2</sub>Al(Al<sub>2</sub>Si<sub>2</sub>)O<sub>10</sub>(F,OH)<sub>2</sub>) பாலிலித்தியோணைட்டுக்கும் (KLi<sub>2</sub>AlSi<sub>4</sub>O<sub>10</sub>(F,OH)<sub>2</sub>) இடைப்பட்ட நிலையில் சின்வால்டைட்டு கனிமம் உள்ளதாகவும் பன்னாட்டு கனிமவியல் சங்கம் குறிப்பிடுகிறது. ஒரு செல்லுபடியாகும் கனிம இனமாகவும் இது கருதப்படவில்லை.  

## தோற்றம்
இது பெரும்பாலும் வெள்ளீயத் தாது படிவுகளுடன் தொடர்புடைய கிரீசன்சு, பெக்மாடைட் மற்றும் குவார்ட்சு படிகங்களின் விளிம்புகளில் காணப்படுகிறது. இது பொதுவாக புட்பராகம், கேசிட்டரைட்டு, உல்பிரமைட்டு, இலெபிடோலைட்டு, சுபோடுமீன், பெரில், தூர்மலைன் மற்றும் புளோரைட்டு ஆகிய கனிமங்களுடன் சேர்ந்து காணப்படுகிறது.
# உரோகிணி


**உரோகிணி** (*Rohini*; रोहिणी) இந்து மதத்தில் நட்சத்திரங்களின் தெய்வமும் சந்திரக் கடவுளான சந்திரனின் விருப்பமான மனைவியும் ஆவார். பிரஜாபதி தக்கனுக்கும் அவரது மனைவி அசிக்னிக்கும் பிறந்த 27 மகள்களில் இவரும் ஒருவர். இவர் "சிவப்பு தெய்வம்" (**உரோகிணி தேவி**) என்றும் அழைக்கப்படுகிறார். இவர் இடபம் ராசியில் பிரகாசமான நட்சத்திரமான ஆரஞ்சு-சிவப்பு நட்சத்திரமான ரோகிணி உருவகம் ஆவார்.  

## இந்து மதத்தில்
இந்து மதத்தில், தக்கன் மற்றும் அசிக்னியின் 27 மகள்கள் சந்திரனுக்கு திருமணம் செய்து வைக்கப்பட்டனர்.  

சந்திரன் தனது பெரும்பாலான நேரத்தை ரோகிணியுடன் கழித்தார். இது அவரது மற்ற மனைவிகளைக் கோபப்படுத்தியது. பின்னர் அவர்கள் இதைப் பற்றி தங்கள் தந்தையிடம் புகார் செய்தனர். தன்னுடைய மகள்கள் மகிழ்ச்சியற்றவர்களாக இருப்பதைக் கண்ட தக்கன், சந்திரனை தொழுநோயால் சபித்து, சந்திரன் ஒவ்வொரு மாதமும் வளர்வதும் தேய்வதும் ஆகட்டும் என்று அறிவித்தார்.  

உரோகிணி, அவளுடைய சகோதரிகளான கிருத்திகா மற்றும் ரேவதி ஆகியோருடன் தெய்வீகப்படுத்தப்பட்ட மனிதர்கள் என்றும் "தாய்மார்கள்" என்றும் விவரிக்கப்படுகிறார்கள்.  

## இந்திய வானியலில்
இந்திய வானியலில், 27 சந்திர நட்சத்திரங்கள் தக்கன் மற்றும் அசிக்னியின் மகள்களின் பெயரால் பெயரிடப்பட்டுள்ளன. சந்திர நிலை ரோகிணி விருஷப ராசியில் (இடபம் -ரிஷபம்) 10° 0' முதல் 23° 20' வரை பரவியுள்ளது.  

## இந்து சோதிடத்தில்
இந்து சோதிடத்தில், உரோகிணி நட்சத்திரம் ஜோதிசா என்று அழைக்கப்படுகிறது. உரோகிணி என்பது சந்திரனால் ஆளப்படும் ராசி மண்டலத்தின் நான்காவது சந்திர நிலை அல்லது நட்சத்திரமாகும் . கிருட்டிண்ரின் பிறந்த நட்சத்திரம் உரோகிணி. இந்த நட்சத்திரத்தின் செல்வாக்கின் கீழ் பிறப்பதில் முக்கியத்துவம் இருப்பதாக நம்பப்படுகிறது.
# ஜேம்ஸ் பீஸ்



**கென்னத் ஜேம்ஸ் பீஸ்** (ஆங்கில மொழி Kenneth James Peace), 28 செப்டம்பர், 1963 அன்று பெய்ஸ்லியில் பிறந்தார். அவர் ஒரு ஸ்காட்லாந்து நாட்டு இசையமைப்பாளர், கலை நிகழ்ச்சி பியானோ கலைஞர் மற்றும் காட்சிரீதியான படைப்புக் கலைஞர்.  

## வாழ்க்கை வரலாறு
ஜேம்ஸ் பீஸ், செப்டம்பர் 28, 1963 அன்று ஸ்காட்லாந்தில் உள்ள பெய்ஸ்லியில் பிறந்தார். அவர் தனது குழந்தைப் பருவத்தின் பெரும்பகுதியை மேற்கு ஸ்காட்லாந்தில் உள்ள ஒரு கடலோர உல்லாச நகரானஹெலன்ஸ்பரோவில் கழித்தார். அவரது குடும்பத்தில் பல கலைஞர்கள் உள்ளனர் (எ.கா ஜான் மெக்கீ, John McGhie), இவர் 20 ஆம் நூற்றாண்<nowiki/>டின் முதல் பாதியில் பிரபலமான நடன இசையமைப்பாளராக இருந்த ஃபெலிக்ஸ் பர்ன்ஸ் (Felix Burns) உடைய உறவினர் ஆவார். இவர் எட்டு வயதிலிருந்தே பியானோ பயிற்சி பெற்றார் மற்றும் அவரது முதல் பொது நிகழ்ச்சியானது பதினான்கு வயதில் நடந்தது, அதில் அவர் ஸ்காட் ஜோப்ளின் (Scott Joplin) உடைய இசை<nowiki/>யை நிகழ்த்தினார். அவரது பதினாறு வயதில் ராயல் ஸ்காட்டிஷ் அகாடமி ஆஃப் மியூசிக் அண்ட் டிராமா (இப்போது அது ராயல் கன்சர்வேட்டயர் ஆஃப் ஸ்காட்லண்ட் என அழைக்கபடுகிறது, Royal Conservatoire of Scotland) அதுவரை இல்லாத மிகவும் இளவயது முழுநேர மாணவராக அவர் சேர்ந்தார். 1983 இல் அவர் கிளாஸ்கோ பல்கலைக்கழக பியானோ கற்பித்தலில் அவர் B.A பட்டம் பெற்றார். அகற்கு அடுத்த ஆண்டில், RSAMD இசைக்குழுவுடன் மெண்டல்சோனின் பியானோ கான்செர்டோ எண் 1 இசைத்த பிறகு, இசை நிகழ்ச்சியில் ஒரு டிப்ளோமா பெற்றார். முறையான படிப்பை முடித்த பிறகு, ஒரு பியானோ கலைஞராக அவரை அனைவரும் நாடினர் மற்றும் 1988-1991 இல் அவர் எடின்பரோ<nowiki/>வில் வாழ்ந்தார். 1998 முதல் அவர் டேங்கோவைப் பற்றி ஆய்வு செய்து, அவரது சொந்த டேங்கோ-உத்வேகம் பெற்ற பியானோ இசையமைப்புகள் அடங்கிய *Tango escocés* (ஸ்காட்டிஷ் டேங்கோ) CD ஐத் தயாரித்தார் மற்றும் 2002 இல் விக்டோரியா காலேஜ் ஆஃப் மியூசிக் இன் கௌரவ உறுப்பினரானார். அதே ஆண்டில், செப்டம்பர்/அக்டோபரில் வடக்கு ஜெர்மனி<nowiki/>யிலும், நவம்பரி<nowiki/>ல் தூர கிழக்கு நாடுகளிலும் தனி இசை நிகழ்ச்சிகளை மேற்கொண்டார், அப்போது ஹாங்காங்கில் அவரது *Tango XVII* இன் முதல் நிகழ்ச்சியை வழங்கினார்.  

அதற்கு அடுத்த ஆண்டுகளில் அவர் நிகழ்ச்சிகளுக்கு ஐரோப்பா<nowiki/>வில் கவனம் செலுத்தினார். அவர் பின்வரும் தலைநகரங்களில் தனது சொந்த டேங்கோக்களை நிகழ்த்தியுள்ளார்: ஆம்ஸ்டர்டாம், ஏதென்ஸ், பெர்லின்,பிரஸ்ஸல்ஸ், ஹெல்சின்கி, லிஸ்பன், லண்டன், மாட்ரிட், ஒஸ்லோ, ரெய்க்யவிக் மற்றும் வியன்னா.  

2008 ஆம் ஆண்டில், டேங்கோ இசைக்கு அவர் செய்த சேவைகளை அங்கீகரிக்கும் விதமாக லண்டன் காலேஜ் ஆஃப் மியூசிக் இன் கௌரவ உறுப்பினரானார்.  

எடின்பரோ<nowiki/>வில் ஒரு குறுகிய காலம் தங்கியிருந்த பிறகு அவர் பிப்ரவரி 2010 இல் வைஸ்பேடனில் வாழ்வதற்கு ஜெர்மனி<nowiki/>க்குத் திரும்பினார்.  

●     தங்கப் பதக்கம், *இண்டர்நேஷனல் அகாடமி ஆஃப் "Lutèceꞌ*ꞌ. பாரிஸ், 2005  

●      எடர்னல் சாங் (அழிவில்லாத பாடல்)  

## வெளிப்புற இணைப்புகள்
Souvenir de Buenos Aires  

Autumn Gold  

Lento Lacrimoso  

## உசாத்துணைகள்
# போரிவலி சட்டமன்றத் தொகுதி


**போரிவலி சட்டமன்றத் தொகுதி (Borivali Assembly constituency) என்பது** மேற்கு இந்தியாவின் உள்ள மகாராட்டிரா மாநில சட்டப்போவையில் உள்ள 288 சட்டமன்றத் தொகுதிகளில் ஒன்றாகும். இந்தத் தொகுதி 1951 ஆம் ஆண்டு முந்தைய பம்பாய் மாநிலத்தின் 268 சட்டமன்றத் தொகுதிகளில் ஒன்றாக உருவாக்கப்பட்டது.போரிவலி தொகுதி மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும்.போரிவலி, மும்பை வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| 1952 | மாதவ் தேசு பாண்டே | இந்திய தேசிய காங்கிரசு </br> |
| --- | --- | --- |
| 1957 | ஈசுவர்லால் பரேக் |  |
| 1962 |  |  |
| 1967 | ஜே.ஜி. தத்தானி |  |
| 1972 | துவாரகநாத் பால்கர் |  |
| 1978 | ராம் நாயக் | ஜனதா கட்சி</br> |
| 1980 | பாரதிய ஜனதா கட்சி</br> |  |
| 1985 |  |  |
| 1990 | கேமேந்திர மேத்தா |  |
| 1995 |  |  |
| 1999 |  |  |
| 2004 | கோபால் செட்டி |  |
| 2009 |  |  |
| 2014 | வினோத் தவ்டே |  |
| 2019 | சுனில் ரானே |  |
| 2024 | சஞ்சய் உபாத்யாய் | } |
## தேர்தல் முடிவுகள்
### 2024
# மெய்தி மொழி இளம் எழுத்தாளர்கள் விருது பெற்றோர்களின் பட்டியல்


**மெய்தி மொழி இளம் எழுத்தாளர்கள் விருது பெற்றோர்களின் பட்டியல்** (*List of Yuva Puraskar winners for Meitei*) என்பது **சாகித்திய அகாதமியின் இளம் எழுத்தாளர்கள் விருதினை** மெய்தி மொழி இலக்கியத்திற்காகப் பெற்றவர்களின் பட்டியல் ஆகும். இந்த விருது வழங்கப்பட்ட ஆண்டின் சனவரி 1ஆம் தேதி நிலவரப்படி 35 வயது மற்றும் அதற்குக் குறைவான வயதுடைய ஓர் எழுத்தாளரால் வெளியிடப்பட்ட புத்தகங்களைக் குறிக்கிறது. இது 2011 முதல் 24 மொழிகளில் சிறந்த படைப்புகளைப் படைத்த இளம் எழுத்தாளர்களுக்கு ஆண்டுதோறும் வழங்கப்படுகிறது.  

## பெறுநர்கள்
மெய்தி மொழியில் (அதிகாரப்பூர்வமாக மணிப்புரியம் மொழி என்று அழைக்கப்படுகிறது) எழுதப்பட்ட படைப்புகளுக்காக சாகித்திய அகதாதமியின் இளம் எழுத்தாளர் விருது பெற்றவர்களின் பட்டியல் பின்வருமாறு. இந்த விருது ரூ. 50,000 ரொக்கப் பரிசும், ஒரு பொறிக்கப்பட்ட செப்புப் பலகை அடங்கும்.  

## விருதாளர்கள்
| 2011 | தேபாச்சந்த் | *நோங்தாங்னா முத்க்ராபடா* | சிறுகதைகள் |
| --- | --- | --- | --- |
| 2012 | ரஞ்சிதா கொந்தௌஜம் | *ஷிங்னாபாகி கா அமாசுங் டெய்ரி ஜிமாபு* | சிறுகதைகள் |
| 2013 | அகோம் யண்டிபாலா தேவி | *லாய் மாதா ஷாரி* | கவிதை |
| 2014 | வாங்தோய் குமான் | *ந்கயோன்பா ஆஷெய்பா* | கவிதை |
| 2015 | அங்கோம் சரிதா தேவி | *மீ அமாஷுங் ஷா* | கவிதை |
| 2016 | சோங்தாம் திபு சிங் | *டோர்பந்துடா* | நாவல் |
| 2017 | கே. கிருஷ்ணமோகன் சிங்கா | *கெல்லாபா உனகி எஷேய்* | கவிதை |
| 2018 | டோங்பிராம் அமர்ஜித் சிங் | *லூபுக்கி மனம்* | கவிதை |
| 2019 | ஜிதேன் ஒயினாம்பா | *கேன்வாஸ்தா தாரக்பா பிரங்னா* | கவிதை |
| 2020 | ராமேஸ்வர் ஷரோங்பம் | *கைராபா சபு மாசேத்* | கவிதை |
| 2021 | லெனின் குமஞ்சா | *மாதம்கி மங்களன்* | கவிதை |
| 2022 | சோனியா குந்த்ராக்பம் | *லோய்யுஂபா* | நாவல் |
| 2023 | பரசுராம் திங்னம் | *மாதம்கி ஷீரெங் 37* | கவிதை |
| 2024 | வைகோம் சிங்கீங்கன்பா | *ஆஷிப்பா டுரெல்* | கவிதை |
# வார்ப்புரு:Sahitya Akademi Awards

| Part of a series on |
| --- |
| } |
|-  
! | சாகித்திய அகாதமி விருதுகள்  
|-  
| | பிரிவுகள்  
|-  
! | சாகித்திய அகாதமி விருது பெற்றவர்களின் மொழிவாரியானப் பட்டியல்கள்  
|-  
| |  
<templatestyles src="Hlist/styles.css"/><div>  
- அசாம்
- பெங்காலி
- போடோ
- டோக்ரி
- ஆங்கிலம்

- குசராத்தி
- இந்தி
- கன்னடம்
- Kashmiri
- Konkani
- Maithili
- Malayalam
- Marathi

- Meitei (Manipuri)
- Nepali
- Odia
- Punjabi
- Rajasthani
- Sanskrit
- Santali
- Sindhi
- Tamil

- Telugu
- Urdu
</div>  
|-  
! | சாகித்திய அகாதமி மொழிபெயர்ப்பு விருதுகள்  
|-  
| |  
<templatestyles src="Hlist/styles.css"/><div>  
- Assamese
- Bengali
- Bodo
- Dogri
- English
- Gujarati

- Hindi
- Kannada
- Kashmiri
- Konkani
- Maithili

- Malayalam
- Marathi
- Meitei (Manipuri)
- Nepali
- Odia

- Punjabi
- Rajasthani
- Sanskrit
- Santali
- Sindhi
- Tamil

- Telugu
- Urdu
</div>  
|-  
! | சாகித்திய அகாதமியின் இளம் எழுத்தாளர் விருது  
|-  
| |  
<templatestyles src="Hlist/styles.css"/><div>  
- Assamese
- Bengali
- Bodo
- Dogri
- English
- Gujarati

- Hindi
- Kannada
- Kashmiri
- Konkani
- Maithili

- Malayalam
- மெய்தி
- Marathi
- Nepali
- Odia

- Punjabi
- Rajasthani
- Sanskrit
- Santali
- Sindhi
- தமிழ்

- Telugu
- Urdu
</div>  
|-  
! | பால சாகித்திய அகாதமி விருதுகள்  
|-  
| |  
<templatestyles src="Hlist/styles.css"/><div>  
- Assamese
- Bengali
- Bodo
- Dogri
- English
- இந்தி

- இந்தி
- கன்னடம்
- காசுமிரி
- கொங்கணி
- மைதிலி
- மலையாளம்
- மெய்தி
- மராத்தி
- நேபாளம்
- ஒடியா

- பஞ்சாபி
- இராசத்தானி
- சமசுகிருதம்
- சண்டாளி
- சிந்தி
- தமிழ்

- Telugu
- Urdu
</div>  
|-  
! | Related  
|-  
| |  
<templatestyles src="Hlist/styles.css"/><div>  
- இந்திய அரசியலமைப்பிலுள்ள எட்டாவது பட்டியல்

- அலுவல் மொழிகளுக்கான ஆணையம்

- இந்தியாவில் தாய்மொழியைப் பேசுவோரின் எண்ணிக்கையின் பட்டியல்
</div>  
|-  
! |  
<templatestyles src="Hlist/styles.css"/><div>  
- 
- 
- 
- 
</div>  
|}<noinclude>  

</noinclude>
# அனிசா சையது


## ஆரம்பகால வாழ்க்கை
புனேவின் சதாரா மாவட்டத்தில் உள்ள கட்கியைச் சேர்ந்த அனிசா, அப்துல் அமீது சையத்தின் மகளாகப் பிறந்தார். நான்கு உடன்பிறப்புகளில் இவர் இளையவர் ஆவார். முன்னதாக கழக அளவிலான கால்பந்து வீரராக இருந்த இவரது தந்தை,டெல்கோவில் எழுத்தராக பணிபுரிந்தார். கல்லூரியில் தேசிய மாணவர் படைக்கு பயிற்சி பெற்றபோது அனிசா துப்பாக்கிச் சூட்டில் ஆர்வம் காட்டினார். இவரது பள்ளி வாழ்க்கையில் சிறந்த தேசிய மாணவர் படை துப்பாக்கி சுடும் வீரர் என்ற பட்டம் இவருக்கு வழங்கப்பட்டது.  

## தொழில்
அனிசா லேடி அவாபாய் பள்ளியில் ஆரம்ப ஆசிரியராகப் பணிபுரிந்தார். தனது சொந்த ஊருக்கு இடமாற்றம் செய்ய பலமுறை மறுக்கப்பட்டதால் இவர் தனது வேலையை துறந்து வெளியேறினார். 25 மீட்டர் கைத்துப்பாக்கி சுடும் போட்டியில் ரகி சர்னோபாத்துடன் இணை சேர்ந்தபோது அனிசா தனது முதல் தங்கப் பதக்கத்தை வென்றார். 2014 ஆம் ஆண்டு சூன் மாதம் 26 ஆம் தேதியன்று கிளாசுகோ அருகிலுள்ள பாரி புடன் துப்பாக்கி சுடுதல் மையத்தில் பொதுநலவாய விளையாட்டுப் போட்டிகளின் பெண்கள் 25 மீட்டர் கைத்துப்பாக்கி சுடும் போட்டியில் வெள்ளிப் பதக்கத்தையும் வென்றார். தேசிய பயிற்சியாளர் சன்னி தாமசு 2010 காமன்வெல்த் விளையாட்டுகளுக்கு முன்பு இவருக்கு சில சிறப்பு நுட்பங்களைக் கற்பித்தார். 2014 ஆம் ஆண்டில், கிளாசுகோவில் நடந்த பொதுநலவாய விளையாட்டுப் போட்டிகளில் 25 மீட்டர் கைத்துப்பாக்கிச் சூட்டில் வெள்ளிப் பதக்கம் வென்றார். அனிசாவை ஆங்கிலியன் பதக்க வேட்டை நிறுவனம் ஆதரித்தது. 2017 ஆம் ஆண்டில் தேசிய துப்பாக்கி சுடுதல் வெற்றியாளர் போட்டியில் 25 மீ கைத்துப்பாக்கி சுடுதல் பிரிவில் ஒரு புதிய தேசிய சாதனையை உருவாக்கினார்.  

## சர்ச்சை
இந்தியாவிலும் வெளிநாட்டிலும் பல்வேறு துப்பாக்கி சுடுதல் வெற்றியாளர் போட்டிகளில் தொடர்ந்து வெற்றி பெற்ற பிறகு இவருக்கு ஒரு வேலை வழங்கப்படும் என்று உறுதியளிக்கப்பட்டது, ஆனால் எந்த வேலையும் கிடைக்கவில்லை. அதற்கு பதிலாக மாநில அரசு அவரை தனது விளையாட்டிற்கே திரும்புமாறு கேட்டுக்கொண்டது..  

நவம்பர் 2017 ஆம் ஆண்டு நவம்பர் மாதத்தில் இவர் பணிபுரிந்த மாநில விளையாட்டுத் துறையில் மூத்த அதிகாரிகள் மீது துன்புறுத்தல் புகார் அளித்தார். கடந்த இரண்டு ஆண்டுகளாக தனக்கு சம்பளம் வழங்கப்படவில்லை என்றும், அடுத்தடுத்த விளையாட்டுகளுக்கு அதிகாரத்தால் முறையாக அனுமதிக்கப்படவில்லை என்றும் இவர் கூறினார். அரியானாவின் விளையாட்டு மற்றும் இளைஞர் விவகார இயக்குநரிடம் உரையாற்றிய இவர், வேலையுடன் தனது விளையாட்டைத் தொடர தேவையான வசதிகளை வழங்குவதாக உறுதியளித்த மாநில அரசுடன் தனது கருத்து வேறுபாட்டை வெளிப்படுத்தினார்.  

## தனிப்பட்ட வாழ்க்கை
அனிசா முபாரக் கான் என்பவரை அனிசா திருமணம் செய்து கொண்டார். இவர்களுக்கு 2017 ஆம் ஆண்டில் ஒரு மகள் பிறந்தார். இந்த இணை த்ற்போது அரியானாவின் பரிதாபாத்து மாவட்டத்தில் வசித்து வருகிறது..
# பார்வதி கிரி


**பார்வதி கிரி** (*Parbati Giri*) இந்தியாவின் ஒடிசா மாநிலத்தைச் சேர்ந்த ஒரு முக்கியப் பெண் விடுதலைப் போராட்ட வீராங்கனை ஆவார். 1926 ஆம் ஆண்டு சனவரி மாதம் 19 ஆம் தேதியன்று இவர் பிறந்தார். இந்திய விடுதலைப் போராட்டத்தில் இவர் குறிப்பிடத்தக்க பங்கு வகித்தார். மேற்கு ஒடிசாவின் அன்னை தெரசா என்ற செல்லப்பெயரால் அறியப்படுகிறார்.  

ஆங்கிலேய அரசாங்கத்தின் எதிர்ப்பு நடவடிக்கைகளால், இரண்டு ஆண்டுகள் சிறையில் அடைக்கப்பட்டார். தனது 16 வயதில் மகாத்மா காந்தியின் வெள்ளையனே வெளியேறு இயக்கத்தில் கலந்து கொண்டார். சுதந்திரம் அடைந்த பிறகும் இவர் சமூக சேவையைத் தொடர்ந்தார். பைக்மால் கிராமத்தில் அனாதை இல்லத்தைத் திறந்து, தன் வாழ்நாள் முழுவதையும் அனாதைகளின் நலனுக்காக அர்ப்பணித்தார்.  

## ஆரம்பகால வாழ்க்கை
கிரி தற்போதைய பர்கார் மாவட்டம் மற்றும் பிரிக்கப்படாத சம்பல்பூர் மாவட்டத்திலுள்ள பிசேபூருக்கு அருகிலுள்ள சம்லைபதர் கிராமத்தில் 19 சனவரி 1926 அன்று பிறந்தார்.  

மூன்றாம் வகுப்புக்குப் பிறகு இவர் படிப்பை பாதியில் நிறுத்திவிட்டு, காங்கிரசுக்காக பிரச்சாரம் செய்ய கிராமம் கிராமமாகப் பயணம் செய்யத் தொடங்கினார். 1938 ஆம் ஆண்டில், இவருக்கு 12 வயதாக இருந்தபோது, ​​சம்லைபதரில் நடந்த ஒரு கூட்டத்தில் மூத்த காங்கிரசு தலைவர்கள், காங்கிரசில் பணிபுரிய அனுமதிக்குமாறு இவரது தந்தையை சமாதானப்படுத்த முயன்றனர். ஒரு இளம் பெண்ணாக, இவர் பாரி ஆசிரமத்திற்குச் சென்றார். கைவினைப்பொருட்கள், அகிம்சைத் தத்துவம் மற்றும் சுயசார்பு உள்ளிட்ட பல விசயங்களை பார்வதி ஆசிரமத்தில் கற்றுக்கொண்டார்.  

## காங்கிரசுக்காகப் பணியாற்றுதல்
இவரது மாமா இராமச்சந்திர கிரி ஒரு காங்கிரசு தலைவராக இருந்தார். மேலும் சமலைபதர் கிராமம் தேசியவாதிகள் கூடும் ஒரு முக்கியமான இடமாக இருந்தது. பார்வதி தனது மாமாவுடன் நடைபெறும் கூட்டங்களில் அமர்ந்து கேட்பதால், சுதந்திரப் போராட்ட வீரராகப் பணியாற்றும் தாக்கம் ஏற்பட்டது. 1940 ஆம் ஆண்டில் பர்பதி காங்கிரசுக்காக பர்கர், சம்பல்பூர், பதம்பூர், பனிமாரா, கென்சு மற்றும் பிற இடங்களுக்குப் பயணம் செய்யத் தொடங்கினார். கிராம மக்களுக்கு பயிற்சி அளித்து, கதர் நூற்பு மற்றும் நெசவு செய்வது எப்படி என்று கற்றுக் கொடுத்தார். 1942 முதல் அவர் 'வெள்ளையனே வெளியேறு' இயக்கத்திற்காக பிரச்சாரம் செய்தார். பல முறை கைது செய்யப்பட்டார். ஆனால் இவருக்கு சிறுவயதாக இருந்ததால் காவலர்கள் இவரை விடுவிக்க வேண்டியிருந்தது. இறுதியாக பர்கரில் உள்ள துணைத் தலைவர் அலுவலகத்தை முற்றுகையிட்டபோது இவர் கைது செய்யப்பட்டார். சம்பல்பூர் சிறையில் இவருக்கு இரண்டு ஆண்டுகள் கடுங்காவல் சிறைத்தண்டனை விதிக்கப்பட்டது. பர்கர் நீதிமன்றத்தில், ஆங்கிலேயர்களை மீறி நீதிமன்றத்தைப் புறக்கணிக்க வழக்கறிஞர்களை வற்புறுத்துவதற்காக இவர் ஒரு போராட்டத்தை நடத்தினார்.  

## சுதந்திரத்திற்குப் பிந்தைய வாழ்க்கை
சுதந்திரத்திற்குப் பிறகு, 1950 இல் பிரயாக்ராஜிலுள்ள பிரயாக் மகிளா வித்யாபீடத்தில் தனது பள்ளிப் படிப்பை முடித்தார். நான்கு ஆண்டுகளுக்குப் பிறகு, இவர் இரமா தேவியுடன் நிவாரணப் பணிகளில் சேர்ந்தார். 1955 ஆம் ஆண்டில், சம்பல்பூர் மாவட்ட மக்களின் சுகாதாரம் மற்றும் சுகாதாரத்தை மேம்படுத்துவதற்கான ஒரு அமெரிக்க திட்டத்தில் சேர்ந்தார். பெண்கள் மற்றும் அனாதைகளுக்காக நருசிங்கநாத் கஸ்தூர்பா காந்தி மாத்ருநிகேதன் என்ற ஆசிரமத்தையும், சம்பல்பூர் மாவட்டத்தில் உள்ள சுசோமுரா தொகுதியின் கீழ் உள்ள பிரசிங் காரில் டாக்டர் சாந்த்ரா பால் நிகேதன் என்ற ஆதரவற்றோருக்கான மற்றொரு இல்லத்தையும் தொடங்கினார். சிறை மேம்பாடு மற்றும் தொழுநோய் ஒழிப்பில் இவர் பணியாற்றினார். இந்திய அரசின் சமூக நலத்துறை 1984 இல் இவருக்கு ஒரு விருதை வழங்கியது.
# அமிதா அமான்


**அமிதா அமான்** (*Hamida Aman*) பிறப்பு 1973) ஆப்கானித்தானைச் சேர்ந்த தொழில்முனைவோரும், எழுத்தாளரும் மற்றும் பத்திரிக்கையாளரும் ஆவார். இவர் காபுலில் ஒரு வானொலி நிலையத்தைத் தொடங்கினார். இது பாலின நிறவெறியால் விலக்கப்பட்ட சிறுமிகளுக்கு பொதுக் கல்வியில் இருந்து கல்வி கற்பதில் நிபுணத்துவம் பெற்றது. 2024 ஆம் ஆண்டில் பிபிசியின் உத்வேகம் அளிக்கும் 100 பெண்களில் ஒருவராக இவர் அங்கீகரிக்கப்பட்டார்.  

## வாழ்க்கை
அமிதா அமான் 1973 இல் காபுலில் பிறந்தார். இவரது பாட்டி "பேகம்" என்ற பட்டத்தை வகித்த ஒரு பிரபுத்துவ பெண்மணி ஆவார். பேகம் என்றால் இளவரசி அல்லது உயர் அந்தஸ்து அல்லது பொறுப்புள்ள பெண் என்று பொருள். இவருக்கு ஆறு வயதாக இருந்தபோது, தாலிபான்களின் தாக்குதலில் இருந்து தப்பிக்க இவரும் இவரது குடும்பத்தினரும் சுவிட்சர்லாந்துக்கு குடிபெயர்ந்தனர். அங்கேயே இவர் தனது கல்வியை முடித்தார். 2001 ஆம் ஆண்டில், தனது நாட்டில் தாலிபான்கள் அதிகாரத்திலிருந்து வீழ்ந்த பிறகு, இவர் ஆப்கன் திரும்பினார். பாரிசில் தனது சொந்த குடும்பத்துடன் வாழ்ந்தபோது, ஆப்கானித்தானில் பல திட்டங்களைத் தொடங்க தகவல் தொடர்பு மற்றும் இதழியலில் தனது நிபுணத்துவத்தைப் பயன்படுத்தினார்.  

2020 ஆம் ஆண்டில், இவர் பெண்களுக்கான பேகம் அமைப்பை நிறுவினார்.  

ஆகஸ்ட் 2021 இல் அமெரிக்கப் படைகள் ஆப்கானித்தானில் இருந்து விலகியபோது, அமிதா அமன் ஏற்கனவே முந்தைய மார்ச் மாதத்தில் ரேடியோ பேகம் என்ற வானொலி நிலையத்தைத் தொடங்கியிருந்தார். தாலிபான்கள் மீண்டும் ஆட்சிக்கு வருவதற்கான சாத்தியக்கூறுகளின் பின்னணியில், அனைத்துலக பெண்கள் நாளையொட்டி மார்ச் 8, 2021 அன்று அமிதாவால் தொடங்கப்பட்டது. தாலிபான்கள் முன்னர் ஆட்சியில் இருந்தபோது பெண்களின் கல்வியை நசுக்கியிருந்தனர். இது ஆப்கானியப் பள்ளி பாடத்திட்டத்தை செயற்கைக்கோள் மூலம் உள்ளடக்கிய காணொளி பாடநெறிகளை வழங்குகிறது. நிர்வாகத்திற்கான தலிபான்களின் அணுகுமுறை பின்னர் *பாலின இனவெறி* என்று அழைக்கப்பட்டது. ஏனெனில் பெண்கள் பொது வாழ்க்கையிலிருந்து விலக்கப்பட்டனர். மேலும் இடைநிலைப் பள்ளிகள் மற்றும் பல்கலைக்கழகங்கள் சிறுவர்களுக்கும் ஆண்களுக்கு மட்டுமே ஒதுக்கப்பட்டன.  

ரேடியோ பேகம் பெண்கள் குழுவால் நடத்தப்பட்டது. மேலும் 2022 முதல், தகவல் தொடர்பு மேம்பாட்டுக்கான சர்வதேச திட்டத்தின் ஆதரவைப் பெற்றது. இந்த நிதியுதவி கூடுதலாக நாற்பது பெண்களுக்கு பயிற்சி அளிக்க அனுமதித்தது. ஆப்கானித்தான் பெண்களுக்கு தொடர்ந்து ஒளிபரப்பை உறுதி செய்வதற்காக, விதிமுறைகளுக்கு இணங்குவதே நிலையத்தின் அணுகுமுறையாக இருந்தது.
# சர்வாரி வாக்


**சர்வரி வாக்** (பிறப்பு: ஜூன் 14, 1997) (Sharvari Wagh) ஓர் இந்திய நடிகையாவார். இவர் இந்தி படங்களில் பணியாற்றுகிறார். 2015 இல் லவ் ரஞ்சன் மற்றும் சஞ்சய் லீலா பன்சாலி ஆகியோரிடம் உதவி இயக்குநராக தனது வாழ்க்கையைத் தொடங்கினார். பின்னர் கபீர் கானின் தொலைக்காட்சி நாடகத் தொடரான *தி ஃபார்காட்டன் ஆர்மி - ஆசாதி கே லியே* (2020) மூலம் நடிப்பில் அறிமுகமானார்.  

*யாஸ் ராஜ் பிலிம்ஸின்* நகைச்சுவைத் திரைப்படமான *பன்டி அவுர் பாப்லி 2 (2021)* மூலம் சர்வாரி திரைப்படங்களில் கால் பதித்தார், இந்தப் படம் அவருக்கு சிறந்த அறிமுக நடிகைக்கான பிலிம்பேர் விருதைப் பெற்றுத் தந்தது. 2024 ஆம் ஆண்டு வணிக ரீதியாக வெற்றிகரமான நகைச்சுவை திகில் படமான *முன்ஜ்யா* மூலம் பிரபலமானார்.  

## தொழில்
சர்வரி, *பியார்* *கா* *பஞ்சநாமா 2* மற்றும் *பாஜிராவ் மஸ்தானி* ஆகிய படங்களில் உதவி இயக்குநராகப் பணியாற்றினார்.  
இவர் 2014 முதல் திரைப்படங்களில் ஒரு முக்கிய வேடத்திற்காக நேர்முகத் தேர்வுகளுக்கு சென்று வருவதாக அவர் கூறினார். இவர் 2020 இல் *அமேசான் பிரைம்* தொடரான ​​*தி ஃபார்காட்டன் ஆர்மி - ஆசாதி கே லியே* மூலம் சன்னி கௌசல் உடன் இணைந்து நடிகையாக அறிமுகமானார்.
# ரேடியோ பேகம்


**ரேடியோ பேகம்** (*Radio Begum*) என்பது பெண்களுக்காக பெண்களால் உருவாக்கப்பட்ட ஒரு ஆப்கானிய கல்வி வானொலி நிலையமாகும். தாலிபான்கள் மீண்டும் ஆட்சிக்கு வருவதற்கான சாத்தியக்கூறுகளின் பின்னணியில், ஆப்கானித்தானின் தொழில்முனைவோரும் பத்திரிகையாளருமான அமிதா அமான் என்பவரால் அனைத்துலக பெண்கள் நாள் கொண்டாடப்படும் தினத்துடன் இது 8 மார்ச் 2021 அன்று உருவாக்கப்பட்டது. மேலும் இது 8 டிசம்பர் 2020 அன்று நிறுவப்பட்ட பெண்களுக்கான பேகம் அமைப்பால் நடத்தப்படுகிறது. இது பண்பலை ஒலிபரப்பு மற்றும் செயற்கைக்கோள் வழியாக காபுலுக்கும் மேலும் கிராமப்புற சுற்றுப்புறங்களுக்கும் நேரடியாகவும் தொடர்ச்சியாகவும் ஒலிபரப்பப்படுகிறது, இது நாட்டின் சுமார் முக்கால்வாசி பகுதியை உள்ளடக்கியது. மார்ச் 8,2024 அன்று அதன் சகோதர ஒளிபரப்பு நிறுவனமான பேகம் தொலைக்காட்சி நிறுவனம் பாரிசில் மலாலா_நிதியின் மானியத்துடன் தொடங்கப்பட்டது. 7 முதல் 12 ஆம் வகுப்பு வரையிலான ஆப்கானியப் பள்ளி பாடத்திட்டத்தை உள்ளடக்கிய காணொளி பாடநெறிகளை செயற்கைக்கோள் மூலம் வழங்கும் பணியை இவ்வானொலி செய்தது.  

## தோற்றம்
முன்பு ஆட்சியில் இருந்தபோது பெண்களின் கல்வியை ஒடுக்கிய தலிபான்கள் ஆட்சிக்கு திரும்புவதற்கான சாத்தியக்கூறுகளின் பின்னணியில், அனைத்துலக பெண்கள் நாளை ஒட்டி 2021 மார்ச் 8 அன்று இந்த நிலையம் தொடங்கப்பட்டது. பேகம் என்றால் இளவரசி அல்லது உயர் அந்தஸ்து அல்லது பொறுப்பைக் கொண்ட பெண் என்று பொருள்.  

## ஒளிபரப்பு மற்றும் நிரலாக்கம்
2023 ஆம் ஆண்டில் இந்த வானொலி நிலையம் அதன் ஆறு அலைபரப்பிகள் மூலம் தினமும் சுமார் 600,000 வீடுகளால் கேட்கப்படுகிறது. மேலும் கூடுதலாக நான்கு அலைபரப்பிகளைப் பயன்படுத்த அனுமதியும் உள்ளது. இதன் நிறுவனர் அமிதா அமானின் கூற்றுப்படி, ரேடியோ பேகம் ஆப்கானித்தானில் முதலிடத்தில் உள்ள தனியார் வானொலி நிலையமாகும்.  

ஆகஸ்ட் 15,2021 அன்று தலிபான்கள் ஆட்சிக்கு வந்ததிலிருந்து கல்வியை இழந்த நடுநிலை மற்றும் உயர்நிலைப் பள்ளி மாணவர்களுக்கு இந்த வானொலி நிலையம் படிப்புகளை வழங்குகிறது. நாட்டின் இரண்டு அதிகாரப்பூர்வ மொழிகளான தாரி மொழியில் காலையிலும், பஷ்தூ மொழியில் மாலையிலும் நிகழ்ச்சிகளை ஒலிப்பரப்புகிறது.  

### வரம்புகள்
ரேடியோ பேகம் தொடர்ந்து ஒலிபரப்பப்பட்டு வருகிறது. ஆனாலும் கூட இது கூடுதலாக கல்வியில் மட்டுமே கவனம் செலுத்த வேண்டும், பெண்களை இலக்காகக் கொண்ட தலைப்புகளை வழங்க வேண்டும், மேலும் பெண்களுக்கு தனி இடம் இருக்க வேண்டும். இது இனி ஆப்கானிய அல்லது வெளிநாட்டு இசையை ஒளிபரப்பாது, ஆனால் இறைவாக்கினரையும் கடவுளையும் மகிமைப்படுத்தும் மத இசையை மட்டுமே ஒளிபரப்புகிறது.
# சாரா வாக்கர் (செயல்பாட்டாளர்)

**சாரா வாக்கர்** (*Sarah Walker*) ஒரு ஐக்கிய இராச்சியத்தைச் சேர்ந்த ஆங்கில அரசியல் ஆர்வலர் ஆவார். பால்வினைத் தொழிலைக் குற்றமற்றதாக்குதல், பாலியல் தொழிலாளர்களின் அங்கீகாரம் மற்றும் பாதுகாப்பு உரிமை மற்றும் வறுமையால் யாரும் பாலியல் தொழிலில் தள்ளப்படாமல் இருக்க மாற்றுகளை வழங்குதல் ஆகியவற்றை ஆதரிக்கும் ஒரு பிரச்சாரக் குழு உறுப்பினரான இவர் அவர்களின் செய்தித் தொடர்பாளராக செயல்பட்டுள்ளார். இது பாலியல் தொழிலாளர்களின் உரிமைகள், குடிமை, சட்ட மற்றும் பொருளாதார உரிமைகள் குறித்து அக்கறை கொண்ட தனிப்பட்ட விபச்சாரப் பெண்கள் மற்றும் பிறருக்கு தகவல், உதவி மற்றும் ஆதரவை வழங்குகிறது. இந்த அமைப்பு 1975 இல் நிறுவப்பட்டது. 2013 ஆம் ஆண்டில் பிபிசியின் உத்வேகமளிக்கும் 100 பெண்கள் பட்டியலில் இவர் பெயரிடப்பட்டார்.  

## வாழ்க்கை
1980களின் முற்பகுதியில் வடக்கு இலண்டன் தொழிநுட்ப நிறுவனத்தில் ஆங்கிலம் படிக்கும்போது வாக்கர் முதன்முதலில் ஆங்கில பால்வினைத் தொழில் பிரச்சாரக் குழுவினரைச் சந்தித்தார். இவர் 1982 ஆம் ஆண்டில் இனம் மற்றும் குடியேற்றம் குறித்த மாநாட்டில் கலந்து கொண்டார். அங்கு அவர் வீட்டில் உணர்ந்த ஒரு இயக்கத்தைக் கண்டார். அந்த ஆண்டின் பிற்பகுதியில், புனித பான்கிராசில் உள்ள புனித சிலுவை தேவாலயத்தின் 12 நாள் முகாமில் இவர் பங்கேற்றார். இது பாலியல் தொழிலாளர்களை காவல்துறையில் சட்டவிரோதமான மற்றும் இனவெறிக்கு எதிர்ப்புத் தெரிவித்தது. இந்த மாநாட்டில் வன்கலவிக்கு எதிரான பெண்கள் மற்றும் வீட்டு வேலைகளுக்கான ஊதியங்களுக்கான கறுப்பின பெண்கள் ஆகியோரின் ஆர்வலர்கள் ஈடுபட்டிருந்தனர். பங்கேற்பாளர்கள் "பிரிவுகளை கடந்து கொண்டிருந்தனர்" என்று வாக்கர் நினைவு கூர்ந்தார்.  

வாக்கர் ஆங்கில பால்வினைத் தொழில் பிரச்சாரக் குழுவின் செய்தித் தொடர்பாளரானார். பல்வேறு பிரச்சினைகள் குறித்து ஊடகங்களுடன் பேசினார். 2001 ஆம் ஆண்டில் இலண்டனிலுள்ள சோகோ என்ற பகுதியிலுள்ள பாலியல் கடத்தல்காரர்களின் வளையத்திற்குள் ஊடுருவியதாக காவல்துறையினர் இவர் மீது குற்றம் சாட்டியது. இந்தக் கூற்றுக்களை வாக்கர் மறுத்தார்.  

2010களில் வாக்கர், பொருளாதாரக் கொள்கையில், செயல்படுத்தப்படும் சிக்கன நடவடிக்கைகளை, பாலியல் தொழிலுக்குத் திரும்பும் இங்கிலாந்து மாணவர்களின் எண்ணிக்கை அதிகரிப்பதற்கும், வறுமையால் பாலியல் தொழிலுக்குத் தள்ளப்பட்ட பிற பெண்களுக்கும் தொடர்புபடுத்தினார். 2012 ஒலிம்பிக் போட்டிகள் விபச்சாரத்தை அதிகரிக்க வழிவகுக்கும் என்ற ஊடக அச்சங்கள் குறித்தும் இவர் கருத்து தெரிவித்தார்.  

2015 ஆம் ஆண்டில் வாக்கர் ஐக்கிய இராச்சியத்தின் அரசியல் கட்சியான் தொழிற் கட்சியின் தலைவராக பணியாற்றிய ஜெர்மி கோர்பின் (2015 - 2020) மற்றும் ஜான் மெக்டோனலை ஆதரித்தார். மேலும் அவர்களுக்கு ஆதரவாக *ஒய் பீபிள் ஆஃப் கலர் ஷுட் சப்போர்ட் த நியூ கார்பன்/மெக்டோனெல் மூவ்மெண்ட்* என்ற துண்டுப்பிரசுரத்தை எழுத உதவினார்.
# செரி பர்னெல்

**கிளாரி “செரி” பர்னெல்** (*Claire "Cerrie" Burnell*) (பிறப்பு: ஆகஸ்ட் 30,1979) ஐக்கிய இராச்சியத்தைச் சேர்ந்த ஓர் ஆங்கில நடிகையும், பாடகியும், நாடக ஆசிரியரும், குழந்தைகள் எழுத்தாளரும் மற்றும் பிபிசியின் குழந்தைகள் தொலைக்காட்சியான *சிபிபீஸின்* முன்னாள் தொலைக்காட்சி தொகுப்பாளரும் ஆவார். 2018 ஆம் ஆண்டில், பிபிசியின் டாக்டர்ஸ் என்ற ஆப்பெராவில் பென்னி இசுடீவன்சன் என்ற வேடத்தில் நடித்தார்.  

கிளாரி பர்னெல் வலது முழங்கைக்குக் கீழே கை ஏதுமில்லாமல் மாற்றுத்திறனுடன் பிறந்தார். பிரிட்டிஷ் இலவச-ஒளிபரப்பு குழந்தைகள் தொலைக்காட்சி நிறுவனமான சிபிபீஸில் இவர் முதன்முதலில் தோன்றியபோது, ​​உடல் குறைபாடுகள் உள்ள குழந்தைகள் தொலைக்காட்சி தொகுப்பாளர்கள் மற்றும் புகார்தாரர்களின் வெளிப்படையான பாரபட்சம் பற்றிய சர்ச்சையைத் தூண்டியது.  

## இளமை வாழ்க்கை
பர்னலின் தாயார் ஒரு நடன ஆசிரியர், மற்றும் இவரது தந்தை ஒரு தொலைத்தொடர்பு மேலாளர். இவருக்கு ஜான் என்ற ஒரு தம்பி உள்ளார். இவருக்கு முதலில் கிளாரி என்று பெயரிடப்பட்டது. ஆனால் 10 வயதில் தன்னை “செரி” என்று அழைக்க அனைவரையும் கேட்டுக் கொண்டார். பர்னெல் தென்கிழக்கு இலண்டனில் உள்ள ஆர்பிங்டன் புறநகர்ப் பகுதியான *பெட்ஸ் வுட்* எனுமிடத்தில் வளர்ந்தார்.  

கிளாரி பர்னெல் வலது முழங்கைக்குக் கீழே கை ஏதுமில்லாத மாற்றுத்திறன் கொண்டவர். இவரது பெற்றோர் இவரை செயற்கை கையை அணிய ஊக்குவித்தனர். ஆனால் அதை ஆரம்பத்தில் இருந்தே எதிர்த்தார். மேலும் தனக்கு ஒன்பது வயதாக இருந்தபோது அதை அணிவதை முற்றிலுமாக நிறுத்தினார். பர்னெல்லுக்கு எழுத்துமயக்கம் இருந்தது. இதனால் இவர் 10 வயது வரை படிக்க முடியவில்லை. இதனால் கூடுதல் கல்வி மற்றும் லெட்டர்லாந்து முறையில் கற்றுக்கொண்டார்.  

பர்னலுக்கு 2008 இல் *அமெலி* என்ற மகள் பிறந்தார். தற்போது இவர்கள் கிழக்கு இலண்டனில் உள்ள *ஹாக்னி*யில் வசிக்கிறார். இங்கிலாந்தில் நாடகங்களில் நடித்துள்ளார். பிரேசிலின் அரசியல் நாடக நிறுவனமான *சி. டி. ஓ. ஆர். ஓ* உடன் இணைந்து நடித்தார். பர்னெல் தேசிய இளைஞர் அரங்கின் உறுப்பினராகவும் இருந்தார். இவர் இங்கிலாந்து தொலைக்காட்சி நாடகங்களான *ஹோல்பி சிட்டி*, *ஈஸ்ட்எண்டர்ஸ்*, *கிரெஞ்ச் ஹில்*, *தி பில்* மற்றும் *காமெடி லேப்* ஆகியவற்றில் தோன்றியுள்ளார். இலண்டன் நகர தேவதை சமூகத்தில் ஒரு இறக்கை தேவதையான வயலட்டைப் பற்றிய நாடகமான *விங்கட் - எ ஃபேரிடேலின்* ஆசிரியரான இவர், 2007 ஆம் ஆண்டு இலண்டனின் டிரிஸ்டன் பேட்ஸ் நாடக அரங்கத்தில் அரங்கேற்றப்பட்டபோது அதில் நடித்தார். 2008 ஆம் ஆண்டில் எடின்பரோவில் உள்ள அரச கழக லைசியம் நாடக அரங்கத்தில், நாட்சி ஜெர்மனி நடத்திய படுகொலைகளைப் பற்றி *நபில் சபான்* என்பவர் எழுதிய *தி ஃபர்ஸ்ட் டு கோ* படத்தில் *புருன்ஹில்டே* என்ற பாத்திரத்தில் நடித்தார். நடிப்பைத் தவிர, இவர் ஒரு சிறப்புத் தேவைகள் பள்ளியில் கற்பித்தல் உதவியாளராகப் பணியாற்றியுள்ளார்.
# செல்மா யேம்சு


**செல்மா யேம்சு** (*Selma James*) (பிறப்பு :ஆகஸ்ட் 15,1930) **செல்மா டீச்** எனவும் அறியப்படும் இவர் ஓர் அமெரிக்க எழுத்தாளரும் மற்றும் பெண்ணிய மற்றும் சமூக ஆர்வலரும் ஆவார். இவர் பெண்ணிய இயக்கப் புத்தகமான *தி பவர் ஆஃப் வுமன் அண்ட் தி சப்வர்ஷன் ஆஃப் தி கம்யூனிட்டி* (மரியோசா டல்லா கோஸ்டாவுடன் இணைந்து எழுதியிருந்தார்) வீட்டு வேலைக்கான சர்வதேச ஊதிய பரப்புரையின் இணை நிறுவனரும் மற்றும் உலகளாவிய மகளிர் வேலைநிறுத்த இயகத்தின் ஒருங்கிணைப்பாளரும் ஆவார்.  

## ஆரம்பகால வாழ்க்கையும் செயல்பாடும்
செல்மா டீச், 1930 ஆம் ஆண்டில் ஐக்கிய அமெரிக்காவின் நியூயார்க் நகரத்தின்புரூக்ளினின் பிரவுன்ச்வில் சுற்றுப்புறத்தில் பிறந்தார். இவர் ஒரு யூதக் குடும்பத்தில் வளர்ந்தார். இவரது தந்தை ஒரு சரக்கு வாகன ஓட்டுநர். அதே நேரத்தில் இவரது தாயார் குழந்தைகள் பிறப்பதற்கு முன்பு தொழிற்சாலைஉஇல் தொழிலாளியாக இருந்தார். ஒரு இளம் பெண்ணாக, செல்மா தொழிற்சாலைகளில் பணிபுரிந்தார். பின்னர் ஒரு முழுநேர இல்லத்தரசியாகவும், தனது மகனுக்கு தாயாகவும் இருந்தார். தனது தந்தையின் தொழிற்சாலையில் தொழிலாளியாக பணிபுரிந்த சாம் என்பவரை திருமணம் செய்து கொண்டார். ஆனால் இந்த உறவு குறுகிய காலமே நீட்டித்தது. 15 வயதில், இவர் மனிதநேய கோட்பாட்டு இயக்கமான *ஜான்சன்-ஃபாரஸ்ட் போக்*கில் சேர்ந்தார். அதன் மூன்று தலைவர்களில் ஒருவராக *சி. எல். ஆர் யேம்சு* என்பவரின் அடிமைத்தனம் மற்றும் அமெரிக்க உள்நாட்டுப் போர் குறித்த அவரது வகுப்புகளில் கலந்து கொள்ளத் தொடங்கினார். 1975 ஆம் ஆண்டில் இலண்டனின் யூஸ்டன் தொடருந்து நிலையத்திற்கு அருகில் தொடங்கப்பட்ட *கிராஸ்ரோட்ஸ் புக்ஸ்* மகளிர் மையத்தின் நிறுவனர் ஆவார். இப்போது கென்டிஷ் டவுனில் அமைந்துள்ளது. தற்போது *கிராஸ்ரோட்ஸ் புக்ஸின்* ஆசிரியராக உள்ளார்.  

### சோசலிச செயல்பாடு
ஏப்ரல் 2008 இல், எடின்பரோவைச் சேர்ந்த தம்பதியரான இரால்ப் மற்றும் நோரீன் இபோட் ஆகியோருடன் செல்மா யேம்சு எடின்பரோ சென்றார், அவர்கள் இருவரும் 1960 களில் பிரிட்டன் தான்சானியா சங்கத்தின் உறுப்பினர்களாக இருந்தனர். ஏப்ரல் 26 அன்று வரும் தன்சானிய முங்கனோ தினத்தின் ஆண்டு விழாவில். தான்சானியா எடின்பரோ சமூக சங்கம் நடத்திய அமர்வில் ஜூலியஸ் நைரேரே உஜாமா (1960 களில் தன்சானியாவில் ஆப்பிரிக்க சோசலிசம்) குறித்து உரூவுமா மேம்பாட்டு சங்கம் மற்றும் தன்சானிய ஆருஷா பிரகடனம் ஆகியவற்றைக் குறிப்பிட்டு ஒரு உரையை நிகழ்த்தினார்.  

### சியோனிச எதிர்ப்பு செயல்பாடு
சர்வதேச யூத சியோனிச எதிர்ப்பு வலையமைப்பின் நிறுவனர் உறுப்பினரான செல்மா யேம்சு, மே 2008 இல், தி கார்டியனில் வெளியிடப்பட்ட இஸ்ரேலின் 60 வது ஆண்டு விழாவில் பிரித்தானிய யூதர்களின் கடிதத்தில் கையெழுத்திட்டார். தான் ஏன் இஸ்ரேலின் 60 வது ஆண்டு நிறைவைக் கொண்டாட மாட்டார் என்பதை அதில் விளக்கினார். ஆகஸ்ட் 2015 இல், ஜெர்மி கோர்பினின் யூத எதிர்ப்புவாதிகளுடனான தொடர்பு குறித்து தி யூத குரோனிக்கிள் செய்தி வெளியிட்டதை விமர்சிக்கும் கடிதத்தில் அவர் கையெழுத்திட்டார்.
# தகிசர் சட்டமன்றத் தொகுதி


**தகிசர் சட்டமன்றத் தொகுதி** (Dahisar Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | வினோத் கோசல்கர் | சிவ சேனா</br> |
| 2014 | மனிசா அசோக் சவுத்ரி | பாரதிய ஜனதா கட்சி</br> |
| 2019 |  |  |
| 2024 | } |  |
## தேர்தல் முடிவுகள்
### 2024
# ஒத்திசைவு ஒளிப்படவியல்

, ஹொனலுலுவில் கிறிசுடினா நோவெல்லி இசை நிகழ்ச்சியின் ஒளிப்படம்.]]  
**ஒத்திசைவு ஒளிப்படவியல்** அல்லது **கச்சேரி ஒளிப்படம் எடுத்தல்** *(Concert photography)* என்பது கச்சேரிகள் மற்றும் இசை தொடர்பான செயல்பாடுகளை புகைப்படம் எடுப்பதாகும். இது ஒரு இசைக்குழு அல்லது இசைக்கலைஞரின் புகைப்படங்களையும், ஒரு கச்சேரியின் செயலெல்லைகளையும் உள்ளடக்கியது. இது பல சுயாதீன ஒளிப்படக் கலைஞர்களின் முயற்சிகளின் ஒரு பகுதியாக இருக்கக்கூடிய ஒரு சிறிய வணிக முயற்சியாகும். இந்த வகை ஒளிப்படவியலில் ஒரு புகைப்படக் கலைஞர் வெவ்வேறு இடங்களைச் சுற்றி பயணிக்க முடியும். ஒத்திசைவு ஒளிப்படத்தை கைப்பற்றும் கலைஞருக்கு போட்டோசாப் பற்றிய அறிவு இருக்க வேண்டும்.  

## வரலாறு
ஒளிப்படக் கலையின் தொழில்நுட்பத்தைப் போலவே, ஒளிப்படக் கலையும் 1826 ஆம் ஆண்டு யோசெப் நிசிபோர் நியெப்சு என்பவரால் கண்டுபிடிக்கப்பட்டதிலிருந்து பரிணமித்து வளர்ந்துள்ளது. குறிப்பாக ராக் அண்டு ரோலின் வருகையுடன், பீட்டில்ஸ் அல்லது ரோலிங் ஸ்டோன்ஸ் போன்ற இசைக்குழுக்களின் பிரபலத்தின் உச்சத்தில் இருந்தபோது, ​​கச்சேரி ஒளிப்படம் எடுத்தல் பிரபலமடையத் தொடங்கியது.< அந்தக் காலகட்டத்தில், மிகவும் மதிக்கப்படும் இசை ஒளிப்படக் கலைஞர்களில் ஜெரெட் மான்கோவிட்சு (ரோலிங் ஸ்டோன்ஸ்), ராபர்ட் ஆல்ட்மேன் (ரோலிங் ஸ்டோன் பத்திரிகை) மற்றும் ஈதன் ரசுசல் (ஜிம் மோரிசன்) ஆகியோர் அடங்குவர்.
# மகமூத் அலி யூசுப்


**மகமூத் அலி யூசுப்** (Mahamoud Ali Youssouf) (பிறப்பு: செப்டம்பர் 2,1965) என்பவர் ஒரு சீபூத்தீய தூதர் மற்றும் ஆப்பிரிக்க ஒன்றிய ஆணையத்தின் தலைவராக தேர்ந்தெடுக்கப்பட்டவர் ஆவார். இவர் 2005 ஆம் ஆண்டு முதல் தொடங்கி மிக நீண்ட காலம் பணியாற்றிய சீபூத்தீய வெளியுறவு அமைச்சர் ஆவார்.  

ஏப்ரல் 2024 இல், அவர் ஆப்பிரிக்க ஒன்றிய ஆணையத்தின் தலைவர் பதவிக்கு சீபூத்தீய அரசால் பரிந்துரைக்கப்பட்டார். பிப்ரவரி 15,2025 அன்று, எத்தியோப்பியாவின் அடிஸ் அபாபாவில் நடந்த தேர்தலில் ஏழு சுற்று வாக்களிப்புக்குப் பிறகு இவர் வெற்றி பெற்றார்.  

## தொடக்ககால வாழ்க்கை மற்றும் கல்வி
மகமூத் அலி யூசுப் 1965 செப்டம்பர் 2 அன்று சீபூத்தீ நகரில் பிறந்தார். இவர் தனது அடிப்படைக் கல்வியை சீபூத்தீயில் பெற்றார்.  

அதற்குப் பிந்தைய யூசுபின் கல்விப் பயணம் அவரை ஐக்கிய இராச்சியம், பிரான்சு மற்றும் கனடாவுக்கு அழைத்துச் சென்றது. இவர் லிவர்பூல் பல்கலைக்கழகத்தில் வணிக மேலாண்மை பயின்றார். 1990 ஆம் ஆண்டில் நிர்வாகத்தில் முதுகலைப் பட்டம் பெற்றார். 1990 களில் பிரஸ்ஸல்ஸ் ஃப்ரீ பல்கலைக்கழகத்தில் தனது ஆய்வறிக்கையை எழுதினார்.  

## அரசதந்திர வாழ்க்கை
யூசுப் சந்திப்பு]]  

யூசூஃப் 1990களில் ஜிபூட்டியின் வெளிவிவகார அமைச்சகத்தில் பணியாற்றி, அதன் அரபு விவகாரத் துறையின் தலைவராக இருந்தார். 1997 முதல் 2001 வரை எகிப்துக்கான தூதராகப் பணியாற்றினார்.  

2001 சூலை 4 அன்று பன்னாட்டு ஒத்துழைப்புக்கான அமைச்சர்-பிரதிநிதியாக நியமிக்கப்பட்டார். தொடர்ந்து 2005 மே 22 அன்று வெளிவிவகார மற்றும் பன்னாட்டு ஒத்துழைப்புக்கான அமைச்சராக நியமிக்கப்பட்டார். 2006ல் அவர் ஜப்பானுக்கு வந்தார்.  

2008ல், அரபு லீக்கின் வெளிவிவகார அமைச்சர்களின் 129வது சாதாரண அமர்வின் தலைவராக யூசூஃப் பணியாற்றினார்.  

யூசூஃப் சர்வதேச தூதுவத்துறையில், குறிப்பாக ஆப்பிரிக்கா கொம்பு பகுதியில் முக்கியப் பங்களிப்புகளை ஆற்றியுள்ளார். 2008ஆம் ஆண்டில் *நியூயார்க் டைம்ஸிடம்* பேசுகையில், சிபூத்தீ ஒரு சிறிய நாடாக இருந்தபோதிலும், அது பெரிய துறைமுகத்தைக் கொண்டுள்ளதாகவும், துபாயைப் போன்றே தனது பொருளாதாரத்தை வளர்த்துக் கொள்ள விரும்புவதாகவும் யூசூஃப் கூறினார். நாட்டின் மூலோபாய அமைவிடத்தை அவர் எடுத்துக்காட்டி, துபாயை விட சிறந்த நிலையில் இருப்பதாக வலியுறுத்தினார்.  

## தனிப்பட்ட வாழ்க்கை
யூசுப் அஃபார் சோமாலியா, அரபு, ஆங்கிலம் மற்றும் பிரெஞ்சு மொழிகளில் சரளமாகப் பேசுவார்.  

இவர் சிபூத்தீ அரசுத்தலைவர் இஸ்மாயில் ஓமர் குயல்லேவுடன் நெருங்கிய உறவைக் கொண்டிருப்பதாகக் கூறப்படுகிறது.
# சூணைட்டு



**சூணைட்டு** (*Zunyite*) என்பது Al<sub>13</sub>Si<sub>5</sub>O<sub>20</sub>(OH,F)<sub>18</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம், சிலிக்கான், ஐதரசன், குளோரின், ஆக்சிசன் மற்றும் புளோரின் ஆகிய தனிமங்கள் சேர்ந்து இக்கனிமம் உருவாகிறது.  

பன்னாட்டு கனிமவியல் சங்கம் சூணைட்டு கனிமத்தை என்ற குறியீட்டால் அடையாளப்படுத்துகிறது.Znu  

## தோற்றம்
அதிக அலுமினியக் களிப்பாறைகளிலும் நீர்வெப்ப ரீதியாக மாற்றப்பட்ட எரிமலைப் பாறைகளிலும் சூணைட்டு கனிமம் காணப்படுகிறது. இது பைரோபைலைட்டு, காவோலிணைட்டு, அலுணைட்டு, டையசுபோர், உரூட்டைல், பைரைட்டு, ஏமடைட்டு மற்றும் குவார்ட்சு ஆகியவற்றுடன் இணைந்து சூணைட்டு காணப்படுகிறது.  

சூணைட்டு கனிமம் 1884 ஆம் ஆண்டு கண்டுபிடிக்கப்பட்டது. மேலும் கொலராடோவின் சான் இயூவான் மாகாணத்தில் உள்ள சில்வர்டன் மாவட்டத்தில் உள்ள இதன் கண்டுபிடிப்பு தளமான சூனி சுரங்கத்தின் நினைவாக சூணைட்டு எனப் பெயரிடப்பட்டது.
# அமர் அர்சி



**அமர் அர்சி** (*Amar Arshi*) ஒரு பஞ்சாபிப் பாடகர் ஆவார். அவர் இந்தியாவின் பஞ்சாபில் உள்ள பக்வாரா அமர்ஜித் சிங் என்ற பெயரில் பிறந்தார். தற்போது இலண்டனில் வசித்து வருகிறார். அவரது முதல் இசைத்தொகுப்பு 1991 ஆம் ஆண்டில் வெளியிடப்பட்டது. இவரது பாடல்களில் "ஆஜா நி ஆஜா", "காலா சஸ்மா" மற்றும் "ரங்ளி கோத்தி" ஆகியவை அடங்கும். "காலா சஷ்மா" ஒரு பாலிவுட் திரைப்படமான பார் பார் தேக்கோ (2016) விற்காக மறுவடிவாக்கம் செய்யப்பட்டது.  

## இசைத்தட்டு வரைபடம்
"பெஹ்லி முல்கத்", "முல்காதான்", "சேடி நா", "மிட்டே பெர் வர்கி மைனு", "வைர்னே", "தின் பிச்சஹான் தே", "ஹேய் ஓ ரப்பா", "கெர்ஹே தே கெர்ஹா", "மியா தே நவ்ரதே", "கப்ரு", "நா சால்டா" போன்ற இவரது துள்ள வைக்கும் கவர்ச்சியான பஞ்சாபி பாடல்களுக்காகவும் பஞ்சாபி இசை வகையின் பங்களிப்புகளுக்காகவும் அமர் அர்சி அங்கீகாரம் பெற்றுள்ளார். இவரது சக்திவாய்ந்த குரல், துடிப்பான இசை மற்றும் நவீன துடிப்பு மிக்க இசையுடன் பங்க்ரா இசையைக் கலக்கும் திறன், சிறந்த பஞ்சாபிக் கலைஞர்களுடனான இவரது ஒத்துழைப்புகள் ஆகியவை நன்கு அறியப்பட்ட பண்புகளாகும்.  

### இசைத்தொகுப்புகள்
| 1991 | *காலா சஷ்மா* |
| --- | --- |
| 2002 | *ஆஜா நி ஆஜா* |
| 2006 | *ரங்க்லி கோத்தி* |
| 2009 | *நா சால்டா* |
# துகுலா


**துகுலா** (*Dukula*) என்பது மரங்களின் பட்டைகளிலிருந்து தயாரிக்கப்பட்ட ஒரு பண்டைய இந்தியத் துணி வகையாகும். துகுலா உட்படச் சில சமகாலத் துணி வகைகளான சொளமா, நேத்ரா, திரித்பட்டா ஆகியவை பட்டுடன் ஒப்பிடக்கூடிய துணிகளில் அடங்கும். சில ஆதாரங்கள் துகுலா துணி பட்டு வகை என்று கூறுகின்றன. ஆனால் உண்மையில் இது பட்டை நாரால் ஆனது. இதனால் இது மெல்லிய துணியாக இருந்தது. அமரசிம்மனின் கூற்றுப்படி, "துகுலா" என்ற சொல் "சொளமா" (லினன்) என்பதற்கு ஒத்த சொல்லாகும்.  

## இலக்கியக் குறிப்புகள்
குப்தர் கால இலக்கியத்தில் துகுலா (குறிப்பாக அன்னம் வடிவத்துடன்) மிகச்சிறந்த துணியாக அங்கீகரிக்கப்பட்டுள்ளது.  

காளிதாசரின் குமாரசம்பவ கவிதையில், சிவபெருமானின் உடையையும், இந்து தெய்வமான பார்வதியின் உடையையும் ஒப்பிடும் போது, "துகுலா"வையும் குறிப்பிடுகிறார்.
# கஜவிதாலா


**கஜவிதாலா** (*Gajavidala*) என்பது இந்தியக் கட்டிடக்கலையில் ஒரு மையக்கருவாகும். இது ஒரு சிங்கம் யானையை வீழ்த்துவதைச் சித்தரிக்கிறது.  

இது வங்காளத்திலும் ஒடிசாவிலும் பிரபலமான ஒரு கருப்பொருளாகும்.  

யாளி என்பது இந்தியப் புராணத்தில் வரும் ஓர் உயிரினம். இது சிங்கத்தின் உடலும், யானையின் தும்பிக்கையும் தந்தங்களும் கொண்டது.
# சானோ வாமுசோ


**சனோ வாமுசோ** (*Sano Vamuzo*)(பிறப்பு: மார்ச் 27, 1940) ஓர் இந்தியச் சமூக சேவகரும் அமைதி ஆர்வலரும் ஆவார். இவர் நாகா தாய்மார்கள் சங்கத்தின் நிறுவனத் தலைவர் ஆவார். நாகா சமூகத்திற்குள் உள்ள முக்கியமான சமூகப் பிரச்சினைகளைத் தீர்ப்பதிலும், அமைதி, ஒற்றுமை, பெண்களின் மேம்பாட்டிற்காக வாதிடுவதிலும் வாமுசோ முக்கியப் பங்கு வகித்துள்ளார்.  

## இளமையும் கல்வியும்
வமுசோ மார்ச் 27, 1940-இல், இந்தியாவின் நாகாலாந்தில், மருத்துவர் செவிலி இரலு மற்றும் விடுனோ இரலு இணையருக்கு மகளாகப் பிறந்தார். இவர் நாகாலாந்தில் தனது கல்வியைத் தொடர்ந்தார். கலை மற்றும் கல்வித் துறைகளில் உயர் கல்வியை முடித்தார். 1980-இல் வடகிழக்கு மலைப் பல்கலைக்கழகத்தில் கல்வியியலில் முதுகலைப் பட்டம் பெற்றார்.  

## தொழில்
1983ஆம் ஆண்டு நாகா தாய்மார்கள் சங்கத்தில் வாமுசோவின் ஆரம்பகால ஈடுபாடு, குடிப்பழக்கம் மற்றும் போதைப் பழக்கத்தை எதிர்த்துப் போராடுவதற்கான அவரது முயற்சிகளின் தொடக்கத்தைக் குறித்தது. 984 முதல் 1991 வரை இவரது தலைமையின் கீழ், நாகா தாய்மார்கள் சங்கம் சமூக ஒருமைப்பாடு, அமைதி, பெண்களின் அதிகாரமளித்தலை ஊக்குவித்தது.  

## ஆதரவும் தாக்கமும்
வாமுசோவின் பணி நாகாலாந்தில் அமைதியைக் கட்டியெழுப்பும் செயல்முறைகளுக்குப் பங்களித்துள்ளது, தேசத்தைக் கட்டியெழுப்புவதில் பெண்களின் பங்கையும், சமூக சவால்களுக்கு ஒரு கூட்டு அணுகுமுறையின் முக்கியத்துவத்தையும் வலியுறுத்துகிறது. நாகா வரலாறு மற்றும் அடையாளத்தைப் புரிந்துகொள்வதற்கான இவரது வாதமும், நாகா மக்களிடையே ஒற்றுமை மற்றும் நோக்க உணர்வை வளர்ப்பதற்கான அவரது முயற்சிகளின் ஒரு மூலக்கல்லாக இருந்து வருகிறது.  

## விருதுகள்
இந்தியாவின் மிக உயர்ந்த குடிமக்கள் விருதுகளில் ஒன்றான பத்மசிறீ விருதை 2024ஆம் ஆண்டில் வாமுசோ பெற்றார். இதனை இந்தியக் குடியரசுத் தலைவர் திரௌபதி முர்மு வழங்கினார்.  

இந்தப் பாராட்டு, நாகாலாந்தின் சமூகக் கட்டமைப்பிற்கு இவர் ஆற்றிய பங்களிப்புகளையும், அந்தப் பிராந்தியத்திற்குள் சமூக செயல்பாட்டில் ஒரு முன்னணி நபராக இவர் ஆற்றிய பங்கையும் அடிக்கோடிட்டுக் காட்டுகிறது.